
	Comisia pentru politică economică,

         reformă şi privatizare 


	                                          Nr. 4c-1/669/2023
                                          PL-x 747/2023
                                          București, 15.04.2024
                        


AVIZ

asupra proiectului de Lege pentru modificarea și completarea Legii nr.357/2005 

privind bursele de mărfuri
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere și avizare, cu proiectul de Lege pentru modificarea și completarea Legii nr.357/2005 privind bursele de mărfuri, transmis cu adresa nr. PL-x 747/2023 din data de 4 decembrie 2023, înregistrat sub nr. 4c-1/669 din data de 5 decembrie 2023. 
Senatul, în calitate de primă Cameră sesizată, a adoptat inițiativa legislativă, în ședința din data de 27 noiembrie 2023.
Conform prevederilor art. 75 din Constituţia României, republicată și ale art. 92 alin. (9)                     pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
Potrivit reglementărilor art. 62, art.54, alin. (3), teza I și art.132 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de Lege pentru modificarea și completarea Legii nr.357/2005  privind bursele de mărfuri, în ședința din                    15 aprilie 2024.
Prezenta inițiativă legislativă are ca obiect de reglementare modificarea și completarea Legii nr.357/2005 privind bursele de mărfuri, în sensul “susținerii accesului liber în piață a oricărui producător sau comerciant prin eliminarea barierelor de circulație liberă a mărfurilor sau produselor tranzacționate, precum și instituirea unor sisteme de garanții a executării obligațiilor asumate de orice participant la sistem, indiferent de tipul de piață organizat și indiferent de marfa sau produsul tranzacționat, eliminându-se orice distorsiune care afectează concurența pe piață”.
Membrii Comisiei au analizat propunerea legislativă supusă avizării, expunerea de motive, avizul favorabil al Consiliului Legislativ, cu observații și propuneri transmis cu adresa nr. 923 din data de 6 octombrie 2023, avizul favorabil al Consiliului Economic și Social, transmis cu adresa                   nr. 6.478 din data de 27 septembrie 2023, punctul de vedere al Consiliului Concurenței transmis cu adresa nr 13.079 din data de 18 octombrie 2023, care menționează faptul că nu a identificat incompatibilități cu prevederile Legii concurenței nnr.21/1996, republicată, cu modificările și completările ulterioare, precum și punctul de vedere al Guvernului, care menționează faptul că Parlamentul va decide asupra oportunității adoptării acestei inițiative legislative. 
În urma dezbaterilor, membrii Comisiei au hotărât, cu majoritate de voturi (3 abțineri) avizarea favorabilă a proiectului de Lege pentru modificarea și completarea Legii nr.357/2005 privind bursele de mărfuri, în forma adoptată de Senat.
În raport cu obiectul şi conținutul său, inițiativa legislativă face parte din categoria legilor ordinare.
                  PREŞEDINTE          



         SECRETAR,
          Costel Neculai DUNAVA                                                     Bogdan Alin STOICA

